દિવસમાં સામાન્ય રીતે ઘણાં વેબપાનાઓ આપણે જોઈએ છીએ. આપણે જે વેબસાઈટ / બ્લોગ્સ સબસ્ક્રાઈબ કરેલ હોય તે બધા પણ વાંચવાનો સમય આપણી પાસે હોતો નથી. તો ઘણી વખત એવું બનતું હોય છે કે કોઈક વેબ પાનું જોઈ રહ્યા હોય અને તેના પરનું લખાણ રસપ્રદ અને ઉપયોગી લાગે છતાંય એ સમયે તેને વિગતે વાંચવાનો સમય ઉપલબ્ધ ન હોય, એ પછીથી વાંચવા માટે તેની વેબકડી યાદ રાખ્યા સિવાય સાચવી રાખવાનો અને ફુરસદે વાંચી શકવાનો સૌથી સારો ઉપાય એટલે ઈન્સ્ટાપેપર. એક નાનકડી કડી જેને તમે બુકમાર્ક બારમાં સેવ કરી શકો છો. પછીથી કોઈ પણ વેબપાનું જોતી વખતે તેને પછીથી વાંચવા માટે સાચવી રાખવા ફક્ત એ કડી પર ક્લિક કરવાથી એ આપમેળે તમારા ઈન્સ્ટાપેપર ખાતામાં જમા થઈ જશે, સંગ્રહેલી એ કડીઓ ફુરસદે વાંચી શકાય છે. વળી આ સંગ્રહેલ વેબપાનાઓ કિન્ડલ રીડર, આઈ ફોન અને આઈ પેડ પર પણ વાંચી શકાય છે.